Ego Guillelmus comes Nivernensis: notitiæ præsentium et futurorum tradere curavi, quod querela fuit agitata inter me, et Dominum Arduinum abbatem S. Germani Autissiodorensis, de filiis vel hæredibus Garini, qui cognominabatur Bibe sanitatem. Ego autem, cum diligenter inquisissem de jure B. Germani, vel meo, quicquid in eis requirebam totum donavi et guerpivi Deo, et B. Germano, pro salute animæ meæ, et antecessorum meorum, laudantibus et consentientibus uxore mea Ida, et et filio meo Guillelmo jam milite. Hujus rei testes sunt, magister Stephanus de Puntis, clericus meus, cum aliis qui nominantur in carta. Ex parte domini abbatis, Stephanus celerarius S. Stephani, et cæteri qui similiter nominantur in carta. Actum est hoc anno ab Incarnatione Domini, millesimo centesimo quinquagesimo nono, Adriano papa præsidente, Ludovico rege Francorum, Henrico Trecensium comite, Alano pontifice Autissiodorensi.